evidence: ලංකාවෙන් කොරෝනා වෛරස් ආසාදනයට ප්රතිකාරයක් සොයා ගනී? [...] මේ පිළිබඳව තවදුරටත් කරුණු තහවුරු කරගැනීම පිණිස අප බණ්ඩාරනායක අනුස්මරණ ආයුර්වේද පර්යේෂණ ආයතනයේ වැඩබලන අධ්යක්ෂක වෛද්යාචාරිණී සුජාතා කළුතොටගේ මහත්මිය සමග දුරකථනයෙන් සම්බන්ධ වීමු. කොරෝනා වෛරස් ආසාදනයට දේශීය වෛද්ය ක්රමයෙන් ප්රතිකාරයක් සොයාගෙන එය සෞඛ්ය අමාත්යාංශයට දන්වා සිටි බවට පළවන ප්රවෘත්ති අසත්යය බව පැවසූ ඇය, Daily Mirror පුවත්පතේ පළ ව ඇති ප්රවෘත්තිය නිවැරදි කරන ලෙස ඉල්ලා ආයුර්වේද කොමසාරිස් තුමා මගින් පුවත්පතේ කතෘට ලිඛිතව දැනුම් දුන් බවද පවසා සිටියා. [...] අපගේ කරුණු විමර්ශනයෙන් තහවුරු වූයේ ශරීරයේ ඇති ප්රතිශක්තිකරණ පද්ධතිය ශක්තිමත් කිරීම, ඩෙංගු වැනි වෛරස් රෝගයන් සඳහා ප්රතිකාර කිරීමේදී දේශීය වෛද්ය ක්රමය අනුගමනය කරන පිළිවෙත බවත්, එහි සාර්ථකත්වය පිළිබඳව ප්රායෝගික අත්දැකීම් ඇතත් එය විද්යාත්මකව පර්යේෂණ මගින් සනාථ කර නොමැති බවත්ය. එමෙන්ම කොරෝනා වෛරස් ආසාදනයට දේශීය වෛද්ය ක්රමයේ ප්රතිකාර ක්රමයක් ඇති බවට සෞඛ්ය අමාත්යාංශයට දැනුම් දී නොමැති බවය.